# Carles Bosch i Arisó

Carles Bosch i Arisó (Barcelona, 1952) és un periodista i cineasta català. Ha estat un dels fundadors de programes com 30 minuts i Sense ficció per a TV3. La seva carrera en el cinema documental com a director i guionista l'ha portat a explicar moltes històries amb la seva càmera: la Revolució de Vellut a Praga (Txecoslovàquia des del cor de la revolta), la història dels cubans que intenten emigrar cap a Miami com poden (Balseros), històries d'amor dins la presó (Septiembres) i com Pasqual Maragall i la seva família lluiten contra l'Alzheimer (Bicicleta, cullera, poma). Vol explicar la realitat, sense renunciar a fer un relat interessant per a l'espectador. La seva gran passió és la música reggae jamaicana.

## Biografia

Va néixer el 1952 a la ciutat de Barcelona. És net de Gabriel Arisó i Riqué i besnet d'Antoni Arisó i Milà, fundador de la casa Arisó de balances, bàscules i caixes de cabals. Va estudiar dret a la Universitat de Barcelona, i posteriorment es graduà l'any 1975 en periodisme a l'Escola Oficial de Periodistes de Barcelona.
Entre 1976 i 1978 treballà com a reporter de la revista Interviú. L'any 1984 inicià la seva activitat a Televisió de Catalunya, i a TV3 fou un dels principals reporters del programa 30 minuts. La seva activitat en aquest programa com a reporter de guerra li va valdre un Premi Ondas Internacional pel reportatge Txecoslovàquia: el cor de la revolta l'any 1990.
Va estar present a la guerra de Iugoslàvia, realitzant diversos reportatges. Va dirigir durant més d'un any (1996-1997) l'oficina d'ajuda humanitària que l'Ajuntament de Barcelona tenia a la ciutat de Sarajevo un cop acabada la guerra.

## Obres
### Balseros

A partir d'un reportatge realitzat l'any 1994 per al programa 30 minuts sobre set cubans i les seves respectives famílis quan preparaven la seva sortida de Cuba per arribar a la costa dels Estats Units d'Amèrica l'any 2002 va realitzar, en companyia de Josep Maria Domènech i amb el guió del mateix Bosch i David Trueba, el documental Balseros. Amb aquest documental foren nominats al Premi Goya i a l'Oscar a la Millor Pel·lícula Documental del 2003, esdevenint la primera producció catalana en aconseguir aquest reconeixement.
L'any 2003 fou guardonat, juntament amb Josep Maria Domènech i concedit per la Generalitat de Catalunya, amb el Premi Nacional de Cinema per presentar una aproximació vital, honesta i còmplice al drama personal i familiar de l'emigració de Cuba als Estats Units.
Balseros tingué un èxit sense precedents en el cinema documental català i és el principal referent, junt amb En construcción de José Luis Guerin, de l'auge de producció i protagonisme del cinema documental a Espanya anomenat «boom documental» que s'inicià a mitjans dels anys 1990.

### Setembres

Carles Bosch filmà l'any 2006 el seu segon llargmetratge documental, Setembres, que tracta sobre les relacions sentimentals de diversos presos i preses de Madrid, seguint les seves vides sentimentals dins la presó madrilenya de Soto del Real. Va participar en diversos festivals internacionals: premiat als festivals de Màlaga, Miami, i l'holandès IDFA.

### Bicicleta, cullera, poma

Des de 2007, a partir de l'anunci de l'ex-president de la Generalitat de Catalunya i exalcalde de Barcelona, Pasqual Maragall, que patia la malaltia d'Alzhèimer, Carles Bosch segueix durant dos anys a Maragall i la seva família en la seva vida quotidiana per recollir el procés vital i la lluita de Pasqual Maragall i la seva família contra l'Alzhèimer, una terrible plaga del nostre temps que afecta 26 milions de persones en tot el món.

### Petitet (Rumba pa' ti)

El darrer projecte de Carles Bosch es diu Petitet (Rumba pa' ti) i està dedicat a la figura de Joan Ximénez Valentí, el Petitet, gitano català del Raval que ha portat la rumba al Gran Teatre del Liceu. Hi va treballar des del 2016, estrenada el 2018, i guanyar el Gaudí a la millor pel·lícula documental en 2019.

## Premis i nominacions
### Premis en cinema
#### 8º Rencontres Internationales de Cinéma à Paris

| Any | Categoria | Pel·lícula | Resultat |
| 2002 | Premi del Públic | Balseros | Premi del públic |

#### 32 Edició del Festival de cine d'Alcalá de Henares

| Any | Categoria | Pel·lícula | Resultat |
| 2002 | Premi del Públic | Balseros | Premi del públic |

#### Ajijic Festival Internacional de Cine, Mèxic

| Any | Categoria | Pel·lícula | Resultat |
| 2002 | Premi del Jurat | Balseros | Millor documental en Espanyol |

#### 24 Festival Internacional del Nuevo Cine Latinoamericano, La Habana

| Any | Categoria | Pel·lícula | Resultat |
| 2002 | Premi Millor Documental Estranger | Balseros | Premi Millor Documental Estranger |
| 2002 | Premi Documental Memòria | Balseros | Premi Documental Memòria |

#### Festival Internacional de Cine de Santo Domingo

| Any | Categoria | Pel·lícula | Resultat |
| 2003 | Premi Especial del Jurat | Balseros | Premi Especial del Jurat |

#### Miami International Film Festival

| Any | Categoria | Pel·lícula | Resultat |
| 2003 | Premi del Públic | Balseros | Premi del Públic |

#### Docaviv. Tel-Aviv International Documentary Film Festival

| Any | Categoria | Pel·lícula | Resultat |
| 2003 | Premi a la Millor Pel·lícula Internacional | Balseros | Premi a la Millor Pel·lícula Internacional |

#### Premi Cartelera Turia

| Any | Categoria | Pel·lícula | Resultat |
| 2003 | Premi al Millor Documental | Balseros | Premi al Millor Documental |

#### Premi Jose Maria Forqué

| Any | Categoria | Pel·lícula | Resultat |
| 2003 | Premi al Millor Documental Espanyol | Balseros | Premi al Millor Documental Espanyol |

#### Premi Nacional de Catalunya a la Cinematografia

| Any | Categoria | Pel·lícula | Resultat |
| 2003 | Premi Nacional de Catalunya a la Cinematografia | Balseros | Premi Nacional de Catalunya a la Cinematografia |

#### CPH:DOX Copenhagen International Documentary Film Festival

| Any | Categoria | Pel·lícula | Resultat |
| 2003 | Menció Especial Amnesty Award | Balseros | Menció Especial Amnesty Award |

#### International Documentary Association Awards (IDA Awards)

| Any | Categoria | Pel·lícula | Resultat |
| 2003 | IDA Distinguished Feature Documentary Award | Balseros | IDA Distinguished Feature Documentary Award |

#### Dirk Vandersypen Award

| Any | Categoria | Pel·lícula | Resultat |
| 2003 | Dirk Vandersypen Award | Balseros | Primer premi |

#### 64th Annual Peabody Award

| Any | Categoria | Pel·lícula | Resultat |
| 2005 | DBest in electronic media for 2004 | | |

#### Festival de cinema de Màlaga

| Any | Categoria | Pel·lícula | Resultat |
| 2007 | Premi especial del Jurat | Setembres | Premi especial del jurat |

#### Festival Internacional de Miami

| Any | Categoria | Pel·lícula | Resultat |
| 2007 | Premi del Jurat | Setembres | Premi del jurat |

#### IDFA

| Any | Categoria | Pel·lícula | Resultat |
| 2007 | Premi Jorins Ivens | Setembres | Finalista |

### Nominacions en cinema
#### Premis Goya

| Any | Categoria | Pel·lícula | Resultat |
| 2003 | Millor documental | Balseros | Candidata |

#### Premis Oscar

| Any | Categoria | Pel·lícula | Resultat |
| 2004 | Millor documental | Balseros | Candidata |

### Premis en televisió
#### Premis Ondas Internacional

| Any | Categoria | Pel·lícula | Resultat |
| 1990 | Reportatge | Txecoslovàquia: en el cor de la revolta | Premiat |

#### Premi Jeni Hubinetl

| Any | Categoria | Pel·lícula | Resultat |
| 1990 | Reportatge | Txecoslovàquia: en el cor de la revolta | Premiat |

#### Festival Internacional del Gran Reportatge

| Any | Categoria | Pel·lícula | Resultat |
| 1997 | Millor reportatge de l'any | Balseros (primer reportatge per a TV | Premiat |

#### Premi de la Conselleria de Benestar Social, de la Generalitat de Catalunya

| Any | Categoria | Pel·lícula | Resultat |
| 1993 | | La feina de buscar feina | Premiat |

#### Festival de Montecarlo

| Any | Categoria | Pel·lícula | Resultat |
| 1993 | Premi Especial UNDA | Sarajevo: l'enemic invisible | Finalista |
| 1996 | Nimfa d'Or | Las rosas de Sarajevo | Finalista |
| 1997 | Nimfa d'Or | Balseros (primer reportatge per a TV | Finalista |
| 1998 | Nimfa d'Or | Petits contra gegants | Finalista |

## Referències

* ↑ «Carles Bosch». web. Centre de Cultura Contemporània de Barcelona (CC-BY-SA via OTRS). [Consulta: 4 abril 2016].
* ↑ Gómez, Lara. «Petitet, el gitano rumbero que cumplió su promesa» (en castellà). lavanguardia.com. La Vanguardia, 29-04-2017. [Consulta: 15 octubre 2017].
* ↑ Gascón, Miquel. «Roda de premsa – Petitet i la seva rumba simfÒnica – 2017.09.18 – Gran Teatre del Liceu». voltarivoltar.com, 18-10-2017. [Consulta: 15 octubre 2017].
* ↑ «"Petitet", Premi Gaudí al millor documental». CCMA, 28-01-2019. [Consulta: 14 setembre 2020].

## Enllaços externs

* Entrevista amb Carles Bosch a www.tvcatalunya.com Arxivat 2007-10-13 a Wayback Machine.